jkorsvik/nowiki_second_scrape_merged huggingface dataset:
Funeral

For albumet til Arcade Fire, se Funeral (album).Funeral er et norsk funeral doom band fra Drammen. Bandet ble etablert i 1991 av Thomas Angell og Anders Eek. Like etter ble også Einar Andre Fredriksen på bass og som låtskriver og Christian Loos på gitar medlemmer av bandet. De er pionerer innen funeral doom-sjangeren.


== Historikk ==


=== Bandoppstart ===
Bandet spilte inn sin første demo, Tristesse i 1993. Året etter ble demoen utgitt som et studioalbum av det amerikanske plateselskapet Wild Rags Records. Ifølge hjemmesiden til bandet vant denne demoen tittelen «the most depressing band in the world» (det mest deprimerende bandet i verden). Som et av de første doom metal-bandene fikk Funeral i 1994 en kvinnelig vokalist, Toril Snyen. Bandet utgav studioalbumet Tragedies, som man regner som bandet gjennombrudd. Etter dette sluttet Toril Snyen i bandet.
I 1996 laget Anders Eek et side-prosjekt av Funeral, som fikk navnet Fallen.


=== Demo '97 ===
I 1997 reiste bandet til England der de innspilte ti spor på Academy Studios uten vokalist, delvis i sammen med band som My Dying Bride, Anathema og Cradle of Filth. Senere ble vokalisten Sarah Eick medlem av bandet slik at de kunne avslutte fem av de ti sporene, dette resulterte i demoen To Mourn Is a Virtue (kjent som Demo '97) i 1997. Demoen ble laget i 30 eksemplarer og distribuert til plateselskaper, radiostasjoner og flere fanzines over hele verden.


=== Demo '99 ===
Bandet mistet igjen sin kvinnelige vokalist, men fant igjen raskt en erstatter, Hanne Hukkelberg.
Funeral produserte enda en demo i 1999, nemlig The Passion Play (kjent som Demo '99) som ble spilt inn i Studio Tinnilus. Denne demoen ble også laget i få eksemplarer og distribuert til plateselskaper, radiostasjoner og fanzines.


=== Det tredje studioalbumet ===
I det siste intervjuet med Einar Fredriksen forklarte han hva han mente var grunnen til at det hadde tatt sju år å få på plass et nytt album. Han mente grunnen var at det gamle plateselskapet Arctic Serenades ødelagte bandet da de presset Toril Snyen ut av bandet. Dette har ført til at det har blitt vanskelig å finne en erstatter. Det bidro også til at flere av bandmedlemmene mistet litt av motivasjonen sin. De fant tilslutt et nytt plateselskap og gav ut In Fields of Pestilent Grief.


=== Dødsfall ===
Einar Andre Fredriksen begikk selvmord 10. januar 2003
Christian Loos døde 28. oktober 2006


=== Konserter ===
Bandet spilte på Inferno 2006. De spilte også på Månefisken samme år, og i 2007 spilte de på Screamfest på Betong.


== Diskografi ==


=== Studioalbum ===


=== Samlealbum ===


=== Demoer ===


== Medlemmer ==


== Referanser ==


== Kilder ==
(en) Blood Red Throne hos Encyclopaedia Metallum
(en) Funeral på MySpace


== Eksterne lenker ==
(no) Offisielt nettsted 
(en) Funeral på Discogs 
(en) Funeral på MusicBrainz 
(en) Funeral på Encyclopaedia Metallum 
(en) Funeral på Spotify 
(en) Funeral på Songkick 
(en) Funeral på Last.fm 
(en) Funeral på AllMusic
Endometrium

Endometriet utgjør slimhinnen på den indre overflaten av livmoren. Kalles også livmorslimhinne. Det er her det befruktede egget normalt fester seg og vokser videre i graviditeten. 
I løpet av follikkelfasen av menstruasjonssyklusen stimulerer østrogen til at endometriet vokser og blir tykkere. Etter eggløsningen sørger progesteron for at veksten stopper opp, samtidig som sekresjonen øker og endometriet blir mer mottakelig for eventuell implantasjon av det befruktede egget. Dersom dette uteblir, faller progesteronnivået, og mesteparten av endometriet støtes ut i form av menstruasjon. 
Ved endometriose finnes endometrivev utenfor livmoren. Kreft i endometriet kalles ofte korpuskanser, og er en relativt vanlig kreftform. Underlivsblødninger etter menopause er et symptom på endometrikreft, og må alltid utredes. Bruk av p-piller i mer enn 10 år har vist seg å redusere forekomsten av endometrikreft med opp mot 50%.
Dyrevernorganisasjon

En dyrevernorganisasjon er en organisasjon som organiserer frivillige mennesker som ønsker å jobbe for dyrs velferd og rettigheter. Det finnes en rekke slike organisasjoner, både i Norge og i resten av verden. De langt fleste utfører sin virksomhet innenfor det nasjonale lovverket i hvert enkelt land, men det finnes også eksempler på det motsatte.
En viktig oppgave for dyrevernorganisasjonene er å påvirke den lovgivende forsamling i hvert enkelt land til i større grad å ta hensyn til dyras velferd og rettigheter, herunder også vern av habitat (leveområder) som er nødvendig for at ville dyr skal kunne overleve i framtiden.
Mange dyrevernorganisasjoner arbeider særlig for å verne husdyr, kjæledyr og andre dyr i menneskets nærhet, men flere arbeider også for ville dyrs interesser. Miljø- og naturvernorganisasjoner som Norges Naturvernforbund og World Wildlife Fund arbeider også for vern av ville dyr.


== Dyrevernorganisasjoner (utvalg) ==
Anima - Stopp dyremishandling, Norge og Danmark
NOAH - for dyrs rettigheter, Norge
Nettverk for dyrs frihet, Norge
Dyrevernalliansen, Norge
Dyrebeskyttelsen Norge
Pus i Hus - Dyrevern Agder, Norge
Foreningen Våre Rovdyr, Norge
Sea Shepherd, Internasjonal dyrevernorganisasjon som er kjent for sine kontroversielle direkte taktiker.
Dyrehjelperne, Norge


== Se også ==
Lov om dyrevern
Dyrevernnemnd
Diskos

Diskoskast (ofte omtalt som bare «diskos») er en av de fire tradisjonelle kastdisiplinene innen friidrett: Diskoskast, kulestøt, spydkast og sleggekast. Øvelsen diskoskast har som hensikt å kaste den flate, runde platen så langt som mulig med bare én hånd. Det nyttes en roterende teknikk som øverfører bevegelsesenergi til redskapen. Diskosen slippes ut av hånden på en måte som gjør at lang- og pekefinger gir diskosen høy rotasjonshastighet rundt egen akse.
Diskoskast er en av de eldste idrettsgrenene i verden, og var konkurranseøvelse i olympiadene i antikkens Hellas. Diskos for herrer har vært øvelse i de moderne olympiske leker siden de første lekene i 1896 i Athen og for damer fra 1928 i Amsterdam. Diskos inngår også som øvelse i mennenes tikamp.


== Regler ==
Diskoskast utføres innenfor en ring belagt av pusset betong. Diskosringen skal ha en diameter på 2,50 meter, og skal være nedsunket ca. 2 cm i en større betongflate.
Diskosringen er avgrenset av en metallring.
Har to, eller flere utøvere samme resultat, vil nest beste resultat avgjøre.
Foran ringen er landingsområdet markert en v-formet sektor på 34,92° målt fra sentrum av ringen. Diskosen må lande innenfor denne avgrensede sektoren.
Kastet vil også bli dømt «dødt» dersom..
..kasteren ikke forlater ringen i full balanse fra den bakerste halvdelen, som er markert med hvite streker.
..kasteren i løpet av forsøket berører toppen av selve metallringen, eller bakken på utsiden av ringen.
Det er ikke lov å bruke noen form for hanske, eller tape på hånden.
Det er lov med belte og støtte for ryggen og tilsvarende støtter for knær og albuer.
Magnesium og lignende pulver er lov å bruke for å få bedre grep på diskosen.
Det er ikke lov å tilføre noen form for væske på sko eller ring.
Dersom en utøver er misfornøyd med sitt forsøk, er det mulig å tråkke fremover med hensikt og dermed få forsøket underkjent. Utøveren må bestemme seg før forsøket måles. Dette omtales som «å tråkke dødt».


=== Diskosen - vekt og størrelse ===
Diskosen er skrudd sammen av to plater av glassfiber eller tre. Diskosens ytterste ring er av metall, og ved aksen sitter skruen og en metallsylinder som holder platene sammen. En diskos er laget på en måte som legger mesteparten av vekten nær diskosens ytre ring. Dette er for å gi diskosen en stabil rotasjon. Diskosen forekommer i forskjellige størrelser med ulik vekt og alderen på utøveren bestemmer hvor stor og tung diskos som skal kastes. Det er lov å konkurrere med tyngre diskos enn alderen tilsier, men i et offisielt mesterskap for aldersklassene skal regler for fordeling følges. I veteranklassene reduseres vekten på diskosene etter alder.
Tabellen viser vektfordelingen etter alder fra 10 år til senior:
Vekter i forhold til alder er under stadig evaluering, og blir justert jevnlig for å finne egnet progresjon.


== Rekorder ==


=== Verdens lengste kast menn ===
 iaaf.org


=== Verdens lengste kast kvinner ===
 iaaf.org


=== Norges lengste kast menn ===
 friidrett.no


=== Norges lengste kast kvinner ===
 friidrett.no


== Tretti på topp i Norge - menn og kvinner ==
Menn

Kvinner

(Oppdatert per utløpet av sesongen 2018)


== Referanser ==
Mangekamp

Mangekamp, eller multisport, er en samlebetegnelse for idretter som kombinerer ulike idrettsgrener eller øvelser. Idrettene krever at utøverne mestrer kravene de ulike grenene eller øvelsene stiller, og ofte er disse svært ulike. I mangekamp er det sammenlagtpoengene eller sammenlagttiden for alle øvelsene som avgjør rangeringen.

Mangekamp (friidrett). Innen friidrett er det hovedsakelig to mangekamper det konkurreres i: sjukamp for kvinner og tikamp for menn. Innendørs konkurrerer kvinnene i femkamp, og mennene i sjukamp.
Turn. I mangekamp i apparatturn konkurreres det i alle apparatene (seks for menn og fire for kvinner), og resultatene legges sammen.Det finnes også en rekke andre sporter som kombinerer ulike idrettsgrener:

Skiskyting (på flere språk kalt biatlon) er en sport som kombinerer langrenn med skyting.
Triatlon er en sport som kombinerer svømming, direkte etterfulgt av sykling og avsluttes med løp. I mesterskap er distansene standardiserte, mens andre triatlonarrangementer har svært ulike distanser.
Duatlon er en variant av triatlon som kombinerer løping, fulgt av sykling og avsluttes med ny løpsetappe.
Aquatlon er an variant av triatlon som kombinerer svømming, direkte fulgt av en løpsetappe.
Moderne femkamp er en sport oppfunnet av baron Pierre de Coubertin, inspirert av utfordringene til en 1800-talls kavalerist.  Sporten kombinerer sportsgrenene fekting, pistolskyting, 200 meter svømming, sprangridning og terrengløp.
Feltritt er en hestesport inspirert av militæret, der rytter og hest utfordres innen øvelsene dressur, sprangridning og til sist terrengritt.
«Adventure racing» (har ingen god norsk oversettelse; ofte brukes multisport) er kombinasjon av to eller flere disipliner, oftest løp/gange i terreng, MTB og padling, med gjerne med innslag av svømming og/eller klatring/rappellering. Som regel skal det orienteres/navigeres ved hjelp av kart og kompass i alle disipliner, men innslag av merket løype kan forekomme.  Det har forekommet individuelle konkurranser, men det typiske er lagkonkurranser med 2-4 personer i laget. Konkurransene kan ha varighet fra noen timer til mange dager.


== Se også ==
Femkamp (kortspill)
Dyrevernaktivist

Dyrevernaktivist er en person som, alene eller sammen med andre jobber for at dyr skal slippe lidelser og bli behandlet med respekt for deres egenverdi. De aller fleste benytter seg av lovlige arbeidsmetoder som informasjons- og holdningsskapende arbeid. Noen bruker også  åpne, ikke-voldelige aksjonsformer som sivil ulydighet. Dyrevernaktivister er ofte medlem av en eller flere dyrevernorganisasjoner.
I Norge har spesielt pelsdyrnæringen vært i fokus blant dyrevernaktivister.


== Se også ==
Nettverk for dyrs frihet
Dyrevern
Johan Elmander

Johan Elmander (født 27. mai 1981 i Alingsås) er en svensk tidligere fotballspiller.
Elmander slo gjennom i Allsvenskan med Örgryte IS våren 2000. Etter at Elmander debuterte på Sveriges U21-landslag, ble han kjøpt av den nederlandske storklubben Feyenoord. Elmander fikk lite spilletid, og ble lånt ut til Djurgården og NAC Breda. Elmander opplevde stor suksess i Djurgården, og vant SM-gull. 
I danske Brøndby fortsatte han fremgangen, med både liga- og cupmesterskap i 2005. Han ble tatt ut i den svenske landslagstroppen til VM 2006 i Tyskland. 


== Eksterne lenker ==
(en) Johan Elmander – FIFA 
(en) Johan Elmander – UEFA 
(fr) Johan Elmander – LÉquipe 
(en) Johan Elmander – Transfermarkt 
(en) Johan Elmander – Transfermarkt (manager) 
(en) Johan Elmander – national-football-teams.com 
(en) Johan Elmander – WorldFootball.net 
(en) Johan Elmander – Soccerbase.com 
(en) Johan Elmander – FootballDatabase.eu 
(en) Johan Elmander – Soccerway
Pelsdyr

Pelsdyr er per definisjon alle ikke-menneskelige pattedyr som har kroppshår, men i dagligtale omhandler uttrykket som oftest små pattedyr som avles eller jaktes for pelsens skyld, for eksempel rødrev, sølvrev, hare, oter, bever, kanin, mink, røyskatt, mår og ekorn m.fl. Pelsdyr som lever vilt og kan jaktes på kalles gjerne småvilt.


== Se også ==
Pels
Pelsdyroppdrett
Trey Parker

Randolph Severn «Trey» Parker III (født 19. oktober 1969) er en amerikansk filmprodusent. Han var med på å skape TV-serien South Park, og har vært regissør for filmer som South Park, større, lengre og usensurert og Team America World Police.


== Se også ==
Matt Stone


== Referanser ==


== Eksterne lenker ==
(en) Trey Parker – kategori av bilder, video eller lyd på Commons 
(en) Trey Parker på Internet Movie Database 
(sv) Trey Parker i Svensk Filmdatabas 
(da) Trey Parker på Filmdatabasen 
(da) Trey Parker på Scope 
(fr) Trey Parker på Allociné 
(en) Trey Parker på AllMovie 
(en) Trey Parker hos Rotten Tomatoes 
(en) Trey Parker hos The Movie Database 
(en) Trey Parker hos Internet Broadway Database 
(en) Trey Parker hos Behind The Voice Actors 
(en) Trey Parker på Apple Music 
(en) Trey Parker på Discogs 
(en) Trey Parker på Discogs 
(en) Trey Parker på MusicBrainz 
(en) Trey Parker på MusicBrainz 
(en) Trey Parker på Spotify 
(en) Trey Parker på AllMusic 
(en) Trey Parker på AllMusic
Opphaver

Opphaver (eller opphavsmann) er den som skaper et åndsverk eller har opphavsrett til verket og den som skapte åndsverket kalles originær opphaver. Frem til det ble ny åndsverklov trådte i kraft i 2018 ble begrepet opphavsmann benyttet, uavhengig av kjønn. Det kan være flere opphavere til samme verk, dersom flere personer sammen har skapt verket. Et vilkår er imidlertid at alle må ha bidratt med en skapende innsats som tilfredsstiller kravene til verkshøyde. Hvis dette er tilfelle må opphaverne utøve opphavsretten til verket i fellesskap, noe som blant annet innebærer at alle må samtykke ved første gangs offentliggjørelse av verket.  
Opphaver er en ny og kjønnsnøytral betegnelse som ble innført med åndsverkloven av 2018 og som erstattet det eldre opphavsmann i tidligere lovgivning. Språkrådet mente at opphavsperson ville være et bedre alternativ og fikk støtte fra flere høringsinstanser, men mange støttet opphaver som nytt begrep og departementet mente at opphaver var «et ord som er enkelt og greit å uttale, og som ikke kan føre til noen sammenblanding eller misforståelser i forhold til de etablerte begrepene fysiske og juridiske personer innen juridisk terminologi» og foreslo opphaver som ble vedtatt som ny betegnelse.


== Referanser ==


== Eksterne lenker ==
Olav Torvund: Hvem har opphavsrett?
lovdata.no åndsverkloven Lov om opphavsrett til åndsverk av 15. juni 2018
Herman Major Schirmer

Herman Major Schirmer (1845–1913) var norsk arkitekt, sønn av Heinrich Ernst Schirmer og Sophie Ottilia, født Major. Bror av Adolf Schirmer.


== Bakgrunn og virke ==
Som overlærer ved Statens håndverks- og kunstindustriskole fra 1872 var han sentral i oppbyggingen av en norsk arkitektur. Utnevnt 15. november 1912 til Norges første riksantikvar, men fungerte bare i fem måneder i tiden 1912–1913 før han døde.Han hadde lite til overs for farens stil (som i utkastet til bygning for Stortinget), en «tysk infeksjon», og mente den ikke hørte hjemme på norsk jord. Herman Schirmer hadde som mål å gjenreise tradisjonell norsk stil og var blant annet inspirert av sin venn Ernst Sars' tanker om en ubrutt linje i norsk historie ivaretatt av den frie bonden. Schirmer noe nytt: Han sendte elvene sine fra Oslo til Gudbrandsdalen for å studere gamle bygninger. Gårdsbygningene i blant annet Gudbrandsdalen oppfattet Schirmer som eldgamle i en kjede tilbake til norsk storhet. Schirmers ideer kom mest til uttrykk gjennom elevenes arbeider, blant annet Holger Sinding-Larsen og Vålerenga kirke, Ivar Næss og Frogner kirke, og Ole Stein og Lademoen kirke. Arnstein Arneberg, Georg Eliassen og Andreas Bjercke var også påvirket av Schirmer.Bente Aass Solbakken ved Nasjonalmuseet har skrevet doktoravhandlingen "Konstruert kontinuitet. Hermann Schirmer og gjenreisingen av en nasjonal arkitektur".


== Verk ==
Hotel Royal i Oslo (1870-årene)
Bergens Kreditbank (1876)


== Referanser ==


== Eksterne lenker ==
(en) Herman Major Schirmer – kategori av bilder, video eller lyd på Commons 
Verk av Herman Schirmer på nasjonalmuseet.no
Schirmers stavkirketegninger digitalisert - Riksantikvaren
(no) Herman Major Schirmer i Store norske leksikon
Vaid

Vaid (Isatis tinctoria) er en toårig urt i korsblomstfamilien. Planten blir brukt til å farge ull, lin og silke blått.


== Beskrivelse ==
Første år dannes en bladrosett med ca. 30 cm lange hårete blad. Andre året kommer blomsterstanden, som kan bli opptil 2 m høg. Blomstene er gule og likner på rapsblomster.


== Utbredelse ==
Planta kommer opprinnelig fra Sørøst-Europa, men finnes i dag forvillet i de fleste tempererte og noen subtropiske områder. Den foretrekker tørre voksesteder på kulturjord, brakkmark og havstrender.


== Bruk ==

Bladene inneholder det fargeløse glykosidet indikan. Dette spaltes ved hjelp av enzymer til sukker og indoksyl, som ved gjæring oksideres til indigo.
Vaid har vært brukt som fargeplante helt siden antikken. Den eldste skriftlige nedtegnelsen om farging ved vaid stammer fra Cæsar. Han beretter om et folkeslag på De britiske øyer som farga huden blå med vaid. Derved fikk de et spesielt vilt og skremmende utseende. Romerne kalte folket for piktere.
Fra middelalderen var Thüringen i Tyskland særlig kjent for farging med vaid. Fram til 1500-tallet var vaiden spesielt viktig for blåfarging av lerret. Da kom «ekte indigo» fra tropene på markedet, framstilt av erteplanten Indigofera tinctoria, og utkonkurrerte den hjemlige produksjonen. Etter at det lyktes å framstille indigo syntetisk i 1880, er så å si all naturlig indigo forsvunnet fra markedet.
Vaid inneholder stoff som hemmer soppvekst, og har derfor vært brukt til impregnering av treverk. Av røttene framstilles i Tyskland en bitterlikør, Waidbitterlikör. 
I tradisjonell kinesisk medisin er vaid en viktig legeurt. Av røttene framstilles et middel som brukes både mot influensa, meslinger, kusma og hepatitt. Under de siste SARS-epidemiene i Kina var Banlangen sterkt etterspurt, og ble ganske raskt utsolgt.
I Tyskland er det i seinere år på nytt oppstått etterspørsel etter vaid, både som fargeplante og til antikvarisk restaurering av kirker og andre historiske bygninger.


== Referanser ==


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 211. ISBN 978-82-05-42485-2. 
«Vejde». Den virtuella floran. Besøkt 25. oktober 2021. 
«Isatis tinctoria». Flora of China. Besøkt 25. oktober 2021. 
«Isatis tinctoria». Plants of the World Online. Kew Science. Besøkt 25. oktober 2021. 


== Eksterne lenker ==
(en) Vaid i Encyclopedia of Life 
(en) Vaid i Global Biodiversity Information Facility 
(no) Vaid hos Artsdatabanken 
(sv) Vaid hos Dyntaxa 
(en) Vaid hos ITIS 
(en) Vaid hos NCBI 
(en) Vaid hos Panarctic Flora 
(en) Vaid hos The International Plant Names Index 
(en) Vaid hos Tropicos 
(en) Kategori:Isatis tinctoria – bilder, video eller lyd på Wikimedia Commons 
(en) Isatis tinctoria – galleri av bilder, video eller lyd på Wikimedia Commons 
Tusenårshagen
US Senior Open

US Senior Open er en golfturnering for herrer over 50 år som arrangeres av United States Golf Association. Den ble grunnlagt i 1980 og har status som major-turnering både på Champions Tour og European Seniors Tour. Turneringen er åpen for amatører, men domineres av profesjonelle. Den har vært spilt på flere forskjellige baner.


== Vinnere ==


== Eksterne lenker ==
Artikkelen har ingen egenskaper for offisielle lenker i Wikidata
Kristin Dalehamn

Kristin Dalehamn (født 7. august 1984) var tidligere leder for Norges Kommunistiske Ungdomsforbund.
Dalehamn har også vært medlem av styret i NKP i Midt-Norge. Hun stod på 15.-plass på NKPs liste i Sør-Trøndelag til Stortingsvalget i 2005.


== Eksterne lenker ==
«Ny NKU-leder: Rekruttering og skolering de viktigste oppgavene» – intervju i Friheten.
1. mai-tale i Trondheim 2006
Sjøåsen

Sjøåsen er ei bygd i Namsos kommune i Trøndelag, som ligger ved utløpet til Årgårdselva som renner ut i Lygnen. Sjøåsen ligger ved Fv17 26 km sør for Namsos og 48 km nord for Steinkjer.
På Sjøåsen starter Fv766, som går 40 km nordover til Lauvsnes og videre 14 km til Vik i Flatanger kommune. 
På Sjøåsen finnes blant annet har dagligvarehandel, bensinstasjon, hotell og  pelsberederi. Her ligger også Aasnæs glassverk. Sjøåsen er et godt utgangspunkt for laksefiske i Årgårdselva. 
Sjøåsen har 188 innbyggere pr 1. januar 2021.


== Referanser ==
Rake Yohn

Rake Yohn (født Edward Carl Webb 20. januar 1975 i West Chester, Pennsylvania) er en amerikansk tv-personlighet. Han er med i CKY-gjengen og er med på CKY-filmene, MTV's Viva La Bam og Jackass.


== Biografi ==
Rake er utdannet som kjemiker fra Penn State University og har spesialisert seg innen syntetiske materialer. Han er en god venn av den vel kjente skateren Bam Margera og Brandon Dicamillo, og han elsker heavy metal, favorittbandet hans er Slayer. Han er også et medlem av musikkgruppa Gnarkill som er et rockeband som spiller inn sanger til Bam Margera's filmer, som man kan høre i Haggard og i alle CKY-filmene.


== Filmer og serier ==
Landspeed: CKY (1999)
CKY2K (2000)
CKY Documentary (2001)
CKY 3 (2001)
Jackass: The Movie (2002)
CKY 4: Latest & Greatest (2002)
CKY: Infiltrate, Destroy, Rebuild – The Video Album (2003)
Haggard (2003)
A Halfway House Christmas (2005)
Viva La Bam (2003 – 2005)
Viva La Spring Break (2006)
Dream Seller (2006)
Minghags (2007)
The Dudesons Movie (2008)


== Referanser ==


== Eksterne lenker ==
Rake Yohns offisielle hjemmeside
(en) Rake Yohn på Internet Movie Database 
(en) Rake Yohn hos The Movie Database
Oda Utsi Onstad

Oda Utsi Onstad (født 12. mai 1990) er en norsk friidrettsutøver. Hun representerte IK Tjalve, etter en overgang fra Fagernes IL 2012. Hun meldte overgang til Norna-Salhus fra årsskiftet 2016/2017.Hennes personlige rekord i lengdehopp er 6,34 meter fra 2006 [1]. Som 15-åring oppnådde Onstad verdens lengste tresteghopp i sin klasse. I innendørs-NM 2007 tok hun en sølvmedalje på 60 meter etter Anne Cathrine Bakken, med tiden 7,53.
2. februar 2019 satte hun ny norsk innendørsrekord i tresteg i NM i Haugesund med 13,65 meter. 3. februar 2019 forbedret hun sin norgesrekord i lengde uten tilløp to ganger, først til 2,94 meter; så til 2,99 meter. Onstad har per 4. februar 2019 ti NM-gull innendørs i lengde uten tilløp, sju i tresteg og seks gull i lengde, det siste søndag 3. februar med 6,27 meter.
Hun har vunnet NM flere ganger, senest i 2019.


== Medaljer i norske mesterskap ==


== Referanser ==
Henrik Schildt

Ernst Henrik Schildt (født 10. juli 1914 i Helsingfors, død 15. mars i 2001 i Bromma i Sverige) var en finsk-svensk skuespiller. Han gikk på Dramatens elevskole 1939–42. Han har medvirket i over 50 filmer i Sverige. I Norge spilte han i filmen Eli Sjursdotter (1938) som var en norsk-svensk film. Hans filmdebut var i 1935 i Kanskje en gentleman av Tancred Ibsen.
Schildt var gift 1940–55 med Margareta Morsing. Deres barn er: Veronica Schildt-Bendjelloul (født 1944, oversetter) og Peter Schildt (født 1951, regissør og skuespiller). Henrik Schildt ble gift 2. gang 1956 med Berit Gramer (født 1929, skuespiller). De har barna: Johan Schildt (født 1959, skuespiller) og Sebastian Schildt (født 1964, sølvsmed og gullsmed). Henrik Schildt er morfar til Johar Bendjelloul (født 1975, kulturjournalist på Sveriges Television).


== Filmografi (utvalg) ==
1941 – Snapphaner (Snapphanar)
1945 – Blåjackor
1986 – Amorosa


== Referanser ==


== Eksterne lenker ==
(en) Henrik Schildt på Internet Movie Database 
(en) Henrik Schildt hos The Movie Database 
Svensk filmdatabas